Blidinje jezero
Blidinje jezero je najveće planinsko jezero u Bosni i Hercegovini. Smješteno je na 1.185 m nadmorske visine. Jezero je dugačko oko 2,5 km, široko oko 2,1 km, a maksimalna dubina jezera, tek na pojedinim mjestima, iznosi oko 3 m. Inače, jezero je jako plitko, prosječna dubina mu je oko pola metra.. Prema novim istraživanjima jezero je nastalo krajem 19. stoljeća, kada su stočari začepili ponore na najnižem dijelu Blidinjskog polja.